CELEX: 62014TN0674
Language: mt
Date: 2014-09-19 00:00:00
Title: Kawża T-674/14: Rikors ippreżentat fid- 19 ta’ Settembru 2014 – SEA vs Il-Kummissjoni

3.11.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 388/23
            
         Rikors ippreżentat fid-19 ta’ Settembru 2014 – SEA vs Il-Kummissjoni
   (Kawża T-674/14)
   2014/C 388/29
   Lingwa tal-kawża: it-Taljan
   
      Partijiet
   
   
      Rikorrenti: Società per azioni esercizi aeroportuali (SEA) (Segrate, l-Italja) (rappreżentanti: F. Gatti, J.-F. Bellis, F. Di Gianni u A. Scalini, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni C (2014) 4537 final, tad-9 ta’ Lulju 2014, li permezz tagħha l-Kummissjoni Ewropea bdiet proċedura ta’ investigazzjoni formali dwar l-istabbiliment ta’ Airport Handling;
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               1.
            
            
               L-ewwel motiv, ibbażat fuq nuqqas ta’ motivazzjoni tad-deċiżjoni kkontestata.
               
                           —
                        
                        
                           F’dan ir-rigward, ir-rikorrenti ssostni li d-deċiżjoni kkontestata tonqos milli tieħu inkunsiderazzjoni elementi (pereżempju, il-fatt li ġiet stabbilita Trust sabiex jiġi żgurat li tinkiser il-kontinwità ekonomika bejn Airport Handling u SEA Handling, kumpannija li allegatament hija l-benefiċjarja tal-għajnuna mill-Istat SA.21420) li għandhom rwol essenzjali fl-adozzjoni tad-deċiżjoni u li l-Kummissjoni kienet informata tajjeb bihom.
                        
                     
         
               2.
            
            
               It-tieni motiv, ibbażat fuq applikazzjoni żbaljata tal-Artikolu 107(1) TFUE, li tirriżulta minn żball ta’ evalwazzjoni ta’ elementi importanti u ta’ informazzjoni oġġettiva li r-rikorrenti ġabet għall-konjizzjoni tal-Kummissjoni.
               
                           —
                        
                        
                           F’dan ir-rigward, ir-rikorrenti ssostni li, fid-deċiżjoni kkontestata, il-Kummissjoni żbaljat meta ddeċidiet li Airport Handling tista’ titqies li hija s-suċċessur ekonomiku ta’ SEA Handling u li l-kontribuzzjoni magħmula mir-rikorrenti lil Airport Handling tikkostitwixxi għajnuna mill-Istat fis-sens tal-Artikolu 107(1) TFUE.
                        
                     
         
               3.
            
            
               It-tielet motiv, ibbażat fuq ksur tal-prinċipji fundamentali ta’ aspettattivi leġittimi, amministrazzjoni tajba, ta’ proporzjonalità u ta’ nondiskriminazzjoni.
               
                           —
                        
                        
                           F’dan ir-rigward, ir-rikorrenti ssostni li l-aġir tad-dipartimenti tal-Kummissjoni u d-deċiżjoni kkontestata jmorru manifestament kontra l-prinċipji tad-dritt tal-Unjoni msemmija iktar ’il fuq. B’mod partikolari, f’dak li jirrigwarda l-prinċipju ta’ proporzjonalità, ir-rikorrenti ssostni li l-Kummissjoni kien imissha neħħiet id-dubji tagħha permezz ta’ analiżi diliġenti tal-informazzjoni diġà pprovduta mir-rikorrenti f’fażi preċedenti tal-investigazzjoni, minflok ma adottat id-deċiżjoni kkontestata li tibda l-proċedura ta’ investigazzjoni formali.